b'\n_START_ARTICLE_\nTankovska \xc4\x8deta 6. P\xc5\xa0TO\n_START_SECTION_\nZgodovina\n_START_PARAGRAPH_\n\xc4\x8ceta je bila ustanovljena 30. junija 1991 ob 07.10 v Novi Gorici; ob ustanovitvi je imela 9 tankov, 2 pomo\xc5\xbeni vozili in 36 \xc4\x8dlanov posadk._NEWLINE_Dva tanka sta ostala na mejnem prehodu Ro\xc5\xbena dolina, medtem ko so drugi ob 9.00 od\xc5\xa1li proti vasi Ravnica. 2. julija je ta skupina dobila ukaz, da se premakne in pomaga pri zaustavitvi oklepne kolone JLA, ki je prodirala iz Pivke proti Postojni. Toda \xc5\xa1e predno je \xc4\x8deta pri\xc5\xa1la na dodeljene polo\xc5\xbeaje, je en tank iz Voja\xc5\xa1nice Aj\xc5\xa1evica izstrelil granato, ki je po\xc5\xa1kodovala en tank in enega \xc4\x8dlana posadke. To je bila edina bojna akcija \xc4\x8dete med vojno._NEWLINE_Po razglasitvi premirja se je 11. julija \xc4\x8deta premaknila v Kromberk, kjer je bila septembra istega leta razpu\xc5\xa1\xc4\x8dena.'